|  |
| --- |
| **ГОДИШЊИ ИЗВЕШТАЈ О РАДУ ШУМАРСКЕ И ЛОВНЕ ИНСПЕКЦИЈЕ ЗА 2024. ГОДИНУ****1)-** **Број спречених или битно умањених вероватних настанака штетних последица по законом заштићена добра, права и интересе**  Број спречених или битно умањених вероватних настанака штетних последица по законом заштићена добра, права и интересе огледа се кроз превентивно деловање инспекције. Шумарска и ловна инспекција је током 2024. године у поступку вршења инспекцијских надзора, као и по захтевима надзираних субјеката редовно, благовремено и детаљно информисала надзиране субјекте везано за примену одредби закона из области шумарства и ловства и подзаконских аката и у случају ненадлежности упућивала надзиране субјекте на надлежне органе. У складу са Законом о инспекцијском надзору, а ради постизања циља инспекцијског надзора, у току 2024. године шумарска и ловна инспекција извршила је 1149 службених саветодавних посета и донела укупно 91 решење са препорукама за отклањање уочених неправилности (Прилог 1. и 2.). Оваквим радом шумарска и ловна инспекција је деловала превентивно пружајући стручну и саветодавну подршку надзираним субјектима уважавајући права и интересе надзираних субјеката. |
| **2)-Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима** Обавештавањe јавности, пружањe стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције), је реализован кроз стручне саветодавне посете којих је било 25,7 % од укупног броја контрола (Прилог 2.). Облици ових активности манифестовали су се кроз превентивни инспекцијски надзор, сарадњом инспекције са другим органима и израдом одговарајућих инструкција о поступању у складу са прописима (инструкције су доступне на сајту Управе за шуме).  |
| **3)-Ниво усклађености пословања и поступања надзираних субјеката са законом и другим прописом, који се мери помоћу контролних листи**  Шумарска и ловна инспекција у складу са Законом о инспекцијском надзору контролне листе користи кад врши редовне надзоре. У 2024. години укупо је извршено 1201 редован инспекцијски надзор, што износи 26,8 % од укупног броја надзора (Прилог 2.). Редовни инспекцијски надзори вршени су према контролним листама за одређене области надзора, које су објављене на сајту министарства и по потреби се ажурирају.Највећи број контрола по Закону о шумама ивршен је по контролним листама:- Промет посеченог дрвета КЛ-007-02/10 - Гајење шума КЛ-005-02/10 и- Коришћење шума КЛ-006-02/10Ниво усклађености поступања надзираних субјеката са законом и другим прописима код Промета посеченог дрвета и Гајења шума није задовољавајући, нарочито кад су у питању физичка лица, што се огледа кроз број поднетих захтева за покретање прекршаног поступка.  Од укупно 860 поднетих захтева за покретање прекршајног поступка по Закону о шумама, 850 захтева је поднето за прекршај физичког лица и то већина по контролама које су обухваћене већ поменутим контролним листама. Ова неусклађеност поступања надзираних субјеката је настала као последица Закона о изменама и допунама Закона о шумама, који је ступио на снагу у новембру 2015. године, када је уведена казнена мера за физичка лица која врше бесправну сечу и промет дрвета, а која није постојала од 2010. године. |
| **4)- Корективно деловање инспекције**  Број откривених и отклоњених или битно умањених насталих штетних последица по законом заштићена добра, права и интересе, огледа се кроз број донетих решења. У 2024. години шумарска и ловна инспекција донела је укупно 91 решење о отклањању недостатака и то: по Закону о шумама - 75 решења, по Закону о дивљачи и ловству – 9 решења и по Закону о здрављу биља 7 решења. Овакво поступање инспекције усмерено је у правцу спречавања или битног умањивања вероватног настанка штетних последица по законом заштићена природна добра, права и интересе. |
| **5)-Број утврђених нерегистрованих субјеката и мерe спроведенe према њима** У току 2024. године није утврђен ни један нерегистровани субјекат из области надзора шумарске и ловне инспекције. |
| **6)-Мерe предузетe ради уједначавања праксе инспекцијског надзора и њихово дејствo** У складу са Законом о инспекцијском надзору, у циљу уједначавања рада шумарских и ловних инспектора у редовним инспекцијским надзорима коришћене су контролне листе, које се налазе на сајту министарства и доступне су свим субјектима за потребе самоконтроле. У току октобра 2024. године одржан је један састанaк свих запослених у Одсеку шумарске и ловне инспекције а са шефовима одсека је постојао стални контакт телефоном, мејлом и сл., чиме је поред осталог уједначаван и рад инспектора на терену. |
| **7)-Остварењe плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор** У складу са обавезом прописаном у члану 10. Закона о инспекцијском надзору, сачињен је Годишњи план инспекцијског надзора шумарске и ловне инспекције за 2024. годину, на који је дато позитивно мишљење од стране Координационе комисије Владе РС.  План инспекцијског надзора за 2024. годину, по врстама инспекцијског надзора приказан је у Прилогу 3. а извршење по врстама инспекцијског надзора приказано је у Прилогу 2.  Укупно планирани број надзора у 2024. години био је 3350 а извршено је укупно 4475 надзода односно 134 % од планираног. У току 2024. године због присуства болести афричке куге свиња акценат је био на контроли спровођење прописаних мера ради спречавања, уношења, појаве и ширења ове заразне болести код корисника ловишта, па је планирани број надзора из области Закона о дивљачи и ловству извршен са 206%.Поред ових контрола појачано су вршене и контроле промета дрвета и сечишта, па је планирани број надзора у складу са применом Закона о шумама извршен са 112%.Највећи пребачај извршења плана је код ванредних инспекцијских надзора и износи 179 % од броја планираних надзора, а разлог овог пребачаја лежи у великом броју представки као и великом броју поднетих обавештења од стране корисника шума у поступцима контроле промета и сечишта, а што по Закону о шумама контролишу и чувари шума. Укупан број поднетих захтева код контроле промета и сечишта је 759, што је довело до извршења плана у приказаном проценту. Допунских надзора у 2024. години било је укупно 8 или 0,2 % од укупног броја надзора. |
| **8)-Ниво координације инспекцијског надзора са инспекцијским надзором кога врше друге инспекције**.  Kоoрдинација инспекцијског надзора шумарске и ловне инспекције са инспекцијским надзором кога врше друге инспекције обавља се кроз рад у радним групама Координационе комисије Владе Републике Србије и кроз вршење заледничких контрола. Шумарска и ловна инспекција има своје представнике у Радној групи за превоз путника и робе.  По захтеву Националног кризног центара за спречавање појаве, ширења, праћења, кретања и контролу нарочито опасних заразних болести и у току 2024. године вршене су заједничке контроле са ветеринарском инспекцијом код корисника ловишта а у циљу спречавања уношења, појаве и ширења, као и ради откривања и сузбијања заразне болести АКС, Најчешћа сарадња шумарске и ловне инспекције у току 2024. године, била је са Министарством унутрашњих послова и чуварима шума Јавних предузећа, код контрола сецишта и промета дрвета и са ветеринарском инспекцијом код контроле корисника ловишта.  По захтеву Одељења за сузбијање еколошког криминала шумарска и ловна инспекција је узела учешће и у међународним акцијама „EMPACT Enviromental Crime 2024-2025 OA 5.1.6“ операција „Wildlife Crime“, која се односи на откривање и спречавање незаконитог лова и тровања заштићених европских дивљих животињских врста, са посебним освртом на велике предаторе и птице грабљивице и акцији ''THUNDER 2024'', која се односи на борбу против незаконитог промета заштићених дивљих врста, сече шума и промета дрвних сортимената. |
| **9)-Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера.** За реализацију годишњег плана инспекцијског надзора шумарским и ловним инспекторима обезбеђена су службена возила и потребна количина горива за обављање инспекцијског надзора. Инспектори су задужени са потребном рачунарском опремом, мобилним телефонима као и заштитном теренском одећом и обућом.  У Одељењу шумарске и ловне инспекције по систематизацији предвиђена су 53 радана места. У току 2024. године било је попуњено 37 радних места. Због недовољног броја инспектора вршене су акцијске контроле у општинама које нису покривене инспекторима. Број шумарских и ловних инспектора је недовољан обзиром на укупну површину на којој се врши надзор и број субјеката односно објеката надзора. |
| **10)-Придржавање рокова прописаних за поступање инспекције** Инспекција се придржавала прописаних рокова. |
| **11)-Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)** У 2024. години било је 5 другостепих поступака по жалбама на решење инспектора. У свих 5 другостепених решења одбијене су жалбе и потврђена првостепена решења. |
| **12)-Поступањe у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**.У току 2024. године била је једна притужба на несавесан рад инспектора. По овој притужби утврђен је задовољавајући степен усаглашености поступања инспектора са законом, другим прописима и етичким кодексом.  |
| **13)-Програми стручног усавршаваања** У 2024. години одржане су обукe и други облици стручног усавршавања инспектора, односно службеника овлашћених за вршење инспекцијског надзора. Број тих обука и других облика стручног усавршавања и број инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања је следећи: - Обука за за рад у еИнспектору – два учесника,- Обука о вредновању радне успешности државних службеника – 3 учесника и - Информациони систем у шумарству и ловству – 32 учесника- Примена правилника о планским документима газдовања шумама и упутстава за газдовање одређеним газдинским типовима – 36 учесника |
| **14)-Иницијативe за измене и допуне закона и других прописа**У току 2024. покренута је иницијатива за измене и допуне Закона о дивљачи и ловству и Правилника о начину организовања стручне службе за газдовање ловиштем . |
| **15)-Мерe и проверe предузете у циљу потпуности и ажурности података у информационом систему**Шумарска и ловна инспекција ради у еИнспектору а ексел табеле се још увек користе за редовно месечно, квартално и годишње извештавање. |
| **16)-Стањe у области извршавања поверених послова инспекцијског надзора**Послови шумарске и ловне испекције поверени су аутономној покрајини као поверени послови државне управе. Шумарска и ловна инспекција у аутономној покрајини је у саставу Покрајинског секретаријата за пољопривреду, водопривреду и шумарство. Стање у области извршавања поверених послова инспекцијског надзора је задовољавајуће. |
| **17)-Исходи поступања правосудних органа**  У 2024. години укупно је поднето 868 захтевa за покретање прекршајног поступка, 16 пријава за привредни преступ и 15 кривичних пријава. У 2024. години решенo је 839 захтева за покретање прекршајног поступка од чега је кажњено 682 за које је изречена новчана казна у износу од 5.683.000,00 динара и трајно је одузето 4907 м3 дрвета, обустављено је 157 захтева и уложено је 27 жалби. Решене су укупно две пријаве за привредни преступ. Једна пријава за привредни преступ је одбачена а за једну је изречена новчана казна у износу од 350.000,00 динара. Исходи поступања правосудних органа дати су у Прилогу 1. |
| **Показатељи делотворности инспекцијског надзора:**Показатељи делотворности инспекцијског надзора шумарске и ловне инспекције огледају се у чињеници да због повећаног броја представки правних и физичких лица, повећан је број ванредних контрола. Уочавајући у којим сегментима је било потребно превентивно реаговати вршене су службено саветодавне посете које су садржале и дописе са препорукама, а повећане су и превентивне активности са циљем заштите јавног интереса и ефикасним управљањем ризицима у складу са реалним могућностима шумарске и ловне инспекције.**Преглед постављених радних циљева шумарских и ловних инспектора:**Према редоследу значаја за 2024. годину одређени су следећи радни циљеви сходно члану 7. став 2. Уредбе о оцењивању државних службеника ("Сл. гласник РС", бр. 11/06): Примарни годишњи циљ био је вршење редовних, ванредних, контролних и допунских надзора као и службене саветодавне посете у складу са применом Закона о шумама који носи 65 бодова а планирано је извршење 100 %, а остали годишњи циљеви су: Вршење редовних, ванредних и контролних надзора као и службене саветодавне посете у складу са применом Закона о дивљачи и ловству који носи 15 бодова а планирано је извршење 100 %; Вршење редовних и ванредних надзора као и службене саветодавне посете код расадника и сјеменских објеката у складу са применом Закона о репродуктивном материјалу шумског дрвећа који носи 5 бодова а планирано је извршење 100 % и вршење редовних и ванредних надзора као и службене саветодавне посете у складу са применом Закона о здрављу биља : - Контрола обавеза држаоца биља; Спровођење прописаних мера за спречавање и сузбијање биљних болести и штеточина; Контрола обављања поверених послова и Фитосанитарни преглед који носи 5 бодова а планирано је извршење 100 % На основу утврђених годишњих циљева урађен је и Годишњи план рада шумарске и ловне инспекције за 2024. годину, а извршење радних циљева јасно је видљиво из Извештаја о раду републичке шумарске и ловне инспекције за 2024. годину (Прилог бр. 1.). **Сумарни извештај о раду по одсецима дат је у табелама у прилогу:** **Начелник шумарске и ловне инспекције:** **Звијездан Нишавић** |

Прилог 1.



Прилог 2. Извршење према врсти надзора у 2024. години

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **КОНТРОЛНИ** | **ПРЕВЕНТВНИ- СЛУЖ.ПОСЕТЕ** | **ДОПУНСКИ** |
| **А** | **ЗАКОН О ШУМАМА** | 2520 | 579 | 1649 | 40 | 536 | 6 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 343 | 3 | 257 | 11 | 72 |  |
| В. | **ЗАКОН О ЗДРАВЉУ БИЉА** | 99 | 2  | 57 |  | 40 |  |
| Г. | **ЗАКОН ДИВЉАЧИ И ЛОВСТВУ** | 1513 | 617 | 363 | 30 | 501 | 2 |
| Д. | **ДРУГИ ПРОПИСИ** |   |   |   |   |  |   |
|   | **С В Е Г А** | 4475 | 1201 | 2036 | 81 | 1149 | 8 |
|   | **У ПРОЦЕНТИМА - %** | 100,0 | 26,8 | 45,5 | 1,8 | 25,7 | 0,2 |

Прилог 3. План према врсти надзора у 2024. години

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Укупно** | **РЕДОВАН** | **ВАНРЕДАН** | **КОНТРОЛНИ** | **ПРЕВЕНТВНИ- СЛУЖ.ПОСЕТЕ** | **ДОПУНСКИ** |
| **А** | **ЗАКОН О ШУМАМА** | 2225 | 976 | 716 | 44 | 487 | 2 |
| Б | **ЗАКОН О РЕПРОДУКТИВНОМ МАТЕРИЈ. ШУМ. ДРВЕЋА** | 267 | 45 | 165 |   | 57 |   |
| В. | **ЗАКОН О ЗДРАВЉУ БИЉА** | 120 | 10 | 53 |   | 57 |   |
| Г. | **ЗАКОН ДИВЉАЧИ И ЛОВСТВУ** | 736 | 365 | 205 | 3 | 163 |  |
| Д. | **ДРУГИ ПРОПИСИ** | 2 |   | 2 |   |  |   |
|   | **С В Е Г А** | 3350 | 1396 | 1141 | 47 | 764 | 2 |
|   | **У ПРОЦЕНТИМА - %** | 100,0 | 41,7 | 34,0 | 1,4 | 22,8 | 0,1 |